Ambrosius von Mailand
Dr Ambrosius von Mailand (* 339 z Trier; † 4. April 397 z Mailand) isch e römische Politiker und e christlige Bischof gsi.

Er isch äine vo de vier latiinische Chilleleerer vo dr Weschtchille in dr Spootantike gsi und het ane 1298 dr Eeretitel Chillevater überchoo.

Läbe 
Syni elteri Schwöschter isch di häiligi Marcellina gsi.

Dr Ambrosius het gegen e Arianismus kämpft, au uf em Konziil vo Aquileia, und die theodosianische Dekreet, wo im Joor 391 s Chrischtedum in dr trinitarische Form zur Staatsreligion erhobe häi, gönd woorschinlig uf sin Iifluss zrugg.

Uf dr Chilleversamlig z Aquileia isch au dr Bischof Theodor vo Martinach drbii gsi.

Dr Ambrosius het au Christe in Schutz gnoo, won e jüdischi Sünagooge abebrennt häi, und er het dr Kaiser Theodosius I. drzue zwunge, noch em Massaker vo Thessaloniki, wo dr Kaiser noch em Mord an sim Armeemäister Butherich befoole het, öffentlig Buess z due.

Dr Ambrosius isch dr Schutzpatron vo Mailand und vo Bologna.

Wärch 

 De fide ad Gratianum
 De institutione virginis et S. Mariae virginitate perpetua
 De Nabuthe Iezraelita
 De officiis ministrorum
 De poenitentia
 De sacramentis
 De Tobia
 De virginibus ad Marcellinam sororem
 De virginitate
 Epistulae
 Exhortatio virginitatis
 Explanatio Symboli ad initiandos
 Hexaemeron
 Hymni
 Orationes
 Expositio in Lucam
 Veni redemptor gentium
 Aeterne rerum conditor
 Deus, creator omnium
 Du Glanz aus Gottes Herrlichkeiten

Litratuur 
 Markus Löx: monumenta sanctorum. Rom und Mailand als Zentren des frühen Christentums: Märtyrerkult und Kirchenbau unter den Bischöfen Damasus und Ambrosius, Spätantike - Frühes Christentum - Byzanz, Reihe B: Studien und Perspektiven 39 (Wiesbade 2013) http://reichert-verlag.de/fachgebiete/altertumswissenschaften/9783895009556_monumenta_sanctorum-detail
 Ernst Dassmann: Ambrosius von Mailand. Leben und Werk. Stuttgart 2004.
 
 Christoph Markschies: Ambrosius von Mailand und die Trinitätstheologie. Tübinge 1995.

Weblingg 

 
 

Bischof
Autor
Christlige Theolog
Chilleleerer
Römer (Antiki)
Mailand
Maa